โรงเรียนเทพศิรินทร์

จากวิกิพีเดีย สารานุกรมเสรี

ไปที่: ป้ายบอกทาง,
ค้นหา

โรงเรียนเทพศิรินทร์

นสิยา โลกวฑฺฒโน (ไม่ควรเป็นคนรกโลก)

ที่อยู่

1466 ถนนกรุงเกษม
แขวงวัดเทพศิรินทราวาส
เขตป้อมปราบศัตรูพ่าย
กรุงเทพมหานคร
ประเทศไทย
10100

ข้อมูลทั่วไป

อักษรย่อ

ท.ศ. (DS)

รหัสสถานศึกษา

1000100802

ชื่อภาษาอังกฤษ

Debsirin School

วันสถาปนา

15 มีนาคม พ.ศ.
2428

ผู้ก่อตั้ง

พระบาทสมเด็จพระจุลจอมเกล้าเจ้าอยู่หัว

ประเภท

รัฐบาล

สังกัด

สพฐ.

การจัดการศึกษา

มัธยมศึกษาปีที่1-มัธยมศึกษาปีที่6

ผู้อำนวยการ

นายสุทธิศักดิ์ เฟื่องเกษม

เพลงสถาบัน

บทร้องประจำโรงเรียนเทพศิรินทร์ (อโห
กุมาร)

สีประจำสถาบัน

เขียว-เหลือง

เว็บไซต์

http://www.debsirin.ac.th/

ตึกแม้นนฤมิตรในสมัยก่อน
โรงเรียนเทพศิรินทร์

ตึกเยาวมาลย์อุทิศ - ปิยราชบพิตรปดิวรัดา
และตึกเทิดพระเกียรติครองราชย์ ๕๐ ปี โรงเรียนเทพศิรินทร์

โรงเรียนเทพศิรินทร์ (ชื่อภาษาอังกฤษ: Debsirin School)
เป็นโรงเรียนรัฐบาลสังกัดสำนักงานคณะกรรมการการศึกษาขั้นพื้นฐาน
กระทรวงศึกษาธิการ
ตั้งอยู่เลขที่ 1466 ถนนกรุงเกษม แขวงวัดเทพศิรินทราวาส เขตป้อมปราบศัตรูพ่าย
กรุงเทพมหานคร
โรงเรียนเทพศิรินทร์เป็นโรงเรียนชายล้วน
ซึ่งได้ก่อตั้งขึ้นในปี พ.ศ. 2428
ตามพระราชดำริของพระบาทสมเด็จพระจุลจอมเกล้าเจ้าอยู่หัว
รัชกาลที่ 5 ปัจจุบันนี้ได้เป็นหนี่งในโรงเรียนเครือจตุรมิตรซึ่งประกอบด้วย
โรงเรียนสวนกุหลาบวิทยาลัย
โรงเรียนเทพศิรินทร์ โรงเรียนอัสสัมชัญ
และโรงเรียนกรุงเทพคริสเตียนวิทยาลัย
เรียงตามลำดับที่ปรากฏในเพลงจตุรมิตรสามัคคี ซึ่งเป็นโรงเรียนในเขตกรุงเทพมหานครด้วยกันได้มีการแข่งขันฟุตบอลประเพณีและ
การแปรอักษรร่วมกันทุกๆ2ปี

เนื้อหา

1 ประวัติโรงเรียน

2 ตราประจำโรงเรียนเทพศิรินทร์

3 ประวัติการสร้างตึกและอาคารเรียน

4 นักเรียนเก่าที่มีชื่อเสียง

5 ทำเนียบผู้บริหารโรงเรียน

6 สถานที่ที่อยู่ใกล้เคียง

7 โรงเรียนมัธยมศึกษาใกล้เคียง

8 โรงเรียนในเครือเทพศิรินทร์

9 แผนการเรียนการสอนระดับชั้นมัธยมศึกษาตอนปลาย

10 บุคลากร

11 แหล่งข้อมูลอื่น

[แก้]
ประวัติโรงเรียน

ในปี พ.ศ. 2419 องค์พระบาทสมเด็จพระจุลจอมเกล้าเจ้าอยู่หัว
ทรงมีพระชนมายุครบเบญจเพส
จึงทรงมีพระราชดำริที่จะสร้างพระอารามเพื่อทรงอุทิศพระราชกุศลถวายสนองพระเดชคุณแด่องค์พระราชชนนี
คือ สมเด็จพระเทพศิรินทราบรมราชินี
จึงทรงพระกรุณาโปรดเกล้าฯ ให้สถาปนาวัดเทพศิรินทราวาสขึ้น

โรงเรียนเทพศิรินทร์ ได้รับการสถาปนาจาก
องค์พระบาทสมเด็จพระจุลจอมเกล้าเจ้าอยู่หัว เมื่อวันที่ 15 มีนาคม พ.ศ. 2428
ด้วยพระราชปรารภที่จะทำนุบำรุงการศึกษาเล่าเรียนให้เจริญแพร่หลายขึ้นโดยรวดเร็วจึงทรงมีพระบรมราชโองการให้จัดการศึกษาสำหรับราษฎรขึ้น
โดยพระเจ้าน้องยาเธอพระองค์เจ้าดิศวรกุมาร
(กรมพระยาดำรงราชานุภาพ) ได้จัดตั้งโรงเรียนปริยัติธรรมบาลี ขึ้นภายใน
วัดเทพศิรินทราวาส โดย ในช่วงแรกของการจัดตั้งโรงเรียนนั้น
โรงเรียนเทพศิรินทร์ได้อาศัยศาลาการเปรียญภายในวัดเทพศิรินทราวาสเป็นที่ทำการเรียนการสอน

ครั้นถึง พ.ศ. 2438 สมเด็จพระเจ้าบรมวงศ์เธอ
เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
ได้ทรงดำริที่จะสร้างตึกเรียนสำหรับวัดเทพศิรินทราวาสขึ้น เพื่ออุทิศพระกุศล
สนองพระเดชพระคุณแห่งองค์ สมเด็จพระเทพศิรินทราบรมราชินี
พระชนนี และเพื่ออุทิศพระกุศลแก่ หม่อมแม้น
ภาณุพันธุ์ ณ อยุธยา ชายาของพระองค์
ตึกเรียนหลังแรกนี้ได้รับการออกแบบให้มีศิลปะเป็นแบบโกธิคซึ่งถือว่าเป็นอาคารศิลปะโกธิคยุคแรกและมีที่เดียวในประเทศไทยโดยสมเด็จพระเจ้าวรวงศ์เธอเจ้าฟ้านริศรานุวัดติวงศ์เป็นผู้ออกแบบ
และในการนี้ พระยาโชฏึกราชเศรษฐี
ได้บริจาคทุนทรัพย์เพื่อสร้างตึกอาคารเรียนขึ้นด้านข้างของตึกเรียนหลังแรกอีกด้วย

[แก้]
ตราประจำโรงเรียนเทพศิรินทร์

ภาพอาทิตย์อุทัยทอแสงบนพื้นน้ำทะเล หมายถึง “ภาณุรังสี” และ
“วังบูรพาภิรมย์” โดย “ภาณุรังสี” นี้เป็นพระนามของสมเด็จพระราชปิตุลาบรมพงศาภิมุข
เจ้าฟ้าภาณุรังสีสว่างวงศ์ กรมพระยาภาณุพันธุ์วงศ์วรเดช
ผู้ทรงประทานตรานี้ให้แก่โรงเรียนเมื่อปี พ.ศ. 2467
พระองค์ทรงมีพระคุณอเนกอนันต์แก่โรงเรียน
อาทิทรงเป็นผู้ทูลขอให้ทรงสถาปนาโรงเรียนต่อองค์พระบาทสมเด็จพระจุลจอมเกล้าเจ้าอยู่หัว
เมื่อปี พ.ศ. 2538
ซึ่งเป็นจุดเริ่มต้นการสถาปนาโรงเรียนแบบถาวรและทรงถือว่าโรงเรียนนี้เป็นโรงเรียนในดูแลของพระองค์ด้วย

อักษรประดิษฐ์ “ม” หมายถึง “หม่อมแม้น ภาณุพันธุ์ ณ อยุธยา”
ชายาอันเป็นที่รักของสมเด็จพระราชปิตุลาบรมพงศาภิมุข เจ้าฟ้าภาณุรังสีสว่างวงศ์
กรมพระยาภาณุพันธุ์วงศ์วรเดช เพื่อเป็นอนุสาวรีย์ที่ระลึกถึงหม่อมแม้น
ว่าถ้าไม่มีหม่อนแม้น การกำเนิด ตึกแม้นนฤมิตร ก็คงไม่มี
ดังนั้นโรงเรียนเทพศิรินทร์ก็คงไม่มี จึงเป็นความหมายที่ควรระลึกไว้

ช่อดอกรำเพย หมายถึง พระนามแห่งองค์สมเด็จพระเทพศิรินทราบรมราชินี
ทรงมีพระนามเดิมว่า “พระองค์เจ้ารำเพยภมราภิรมย์”
พระบามราชชนีของพระบาทสมเด็จพระจุลจอมเกล้าเจ้าอยู่หัวและสมเด็จพระราชปิตุลาบรมพงศาภิมุข
ซึ่งทั้งสองพระองค์ทรงสร้างพระอารามและโรงเรียนเพื่อเป็นพระราชกุศลแด่พระบรมราชชนี
ทำเครื่องหมายดอกรำเพยไว้เพื่อให้คนรุ่นหลัง
รู้ไว้ว่าพระนามเทพศิรินทร์นี้ได้มาจากพระองค์ท่าน
เป็นพระนามมหามงคลยิ่งควรรักษาไว้ให้ดี

สีประจำโรงเรียน คือ “สีเขียวและสีเหลือง” เป็นสีประจำวันพฤหัสบดี
ตามตำราพิชัยสงคราม (สวัสดิรักษา)
ซึ่งวันพฤหัสบดีนั้นเป็นวันประสูติของสมเด็จพระเทพศิรินทราบรมราชินี ในรัชกาลที่ 4
อีกทั้งยังเป็นสีของใบและดอกของต้นรำเพย
ซึ่งเป็นพระนามเดิมของสมเด็จพระเทพศิรินทราบรมราชินี คือ
พระองค์เจ้ารำเพยภมราภิรมย์

ดอกรำเพย จึงถือเป็นสัญลักษณ์อย่างหนึ่งของโรงเรียนเทพศิรินทร์

พุทธสุภาษิตประจำโรงเรียน “น สิยา โลกวฑฺฒโน” ความหมายคือ
“ไม่ควรเป็นคนรกโลก” เป็นพุทธสุภาษิตซึ่งสมเด็จพระพุทธโฆษาจารย์ (เจริญ ญาณวรเถร)
เจ้าอาวาสวัดเทพศิรินทร์องค์ที่ 5 ได้ประสาทให้แก่โรงเรียน
และท่านอธิบายความหมายของพุทธสุภาษิตบทนี้ว่า “คนเราบางคน เกิดมารกโลก
ทำนองเดียวกับติณชาติที่หาประโยชน์อะไรมิได้ ทำให้เสียเงินทองกำจัด
และรกชัฏขวากหนาม บางอย่างเป็นศัตรูแก่โลกไม่เป็นประโยชน์ มนุษย์ที่ไม่มีเมตตากรุณา
คอยแต่จะเบียดเบียยนผู้อื่น จัดว่าเป็นคนรกโลก อย่าเกิดมาเลยเสียดีกว่า
สู้สัตว์บางชนิดก็ไม่ได้”

[แก้]
ประวัติการสร้างตึกและอาคารเรียน

ปี พ.ศ. 2445
ตึกเรียนหลังแรกของโรงเรียนได้สร้างเสร็จและได้ทำพิธีเปิดการเรียนการสอนในวันที่ 9
มิถุนายน พ.ศ. 2445
ด้วยพระมหากรุณาธิคุณแห่งองค์พระบาทสมเด็จพระจุลจอมเกล้าเจ้าอยู่หัวได้พระราชทานนามตึกเรียนหลังนี้ว่า
ตึกแม้นนฤมิตร
และ ได้พระราชทานนามโรงเรียนว่า "เทพศิรินทร์" อีกทั้งยังทรงมีพระราชดำริให้ย้ายโรงเรียนสวนกุหลาบวิทยาลัย
มายังตึกแม้นนฤมิตรอีกด้วย เพื่อรอการก่อสร้างตึกอาคารเรียนที่โรงเรียนนั้น

ตึกเรียนหลังที่สามของโรงเรียนเทพศิรินทร์นั้นเกิดขึ้นในปี พ.ศ. 2453
องค์พระบาทสมเด็จพระจุลจอมเกล้าเจ้าอยู่หัว ทรงพระราชทานทรัพย์ซึ่งเป็นมรดกของสมเด็จพระเจ้าบรมวงศ์เธอ
เจ้าฟ้าเยาวมาลย์นฤมล กรมขุนสวรรคโลกลักษณวดี
ให้กระทรวงศึกษาธิการทำการจัดสร้างตึกขึ้นด้านตรงกันข้ามของตึกแม้นนฤมิตร
โดยตึกเรียนหลังนี้ยังคงศิลปะโกธิค
ซึ่งถือเป็นสัญลักษณ์อย่างหนึ่งของโรงเรียนเทพศิรินทร์
อาคารเรียนหลังนี้สร้างเสร็จในปีถัดมา พระบาทสมเด็จพระมงกุฏเกล้าเจ้าอยู่หัว
รัชกาลที่ 6 ทรงพระราชทานนามว่าเยาวมาลย์อุทิศ
สำหรับเครื่องครุภัณฑ์ต่างๆในอาคารนั้น สมเด็จพระเจ้าน้องยาเธอ
เจ้าฟ้ายุคลทิฆัมพร กรมหลวงลพบุรีราเมศวร์ ทรงเป็นผู้ติดต่อให้สมเด็จพระเจ้าบรมวงศ์เธอ
เจ้าฟ้ามาลินีนพดารา กรมขุนศรีสัชนาลัยสุรกัญญาและสมเด็จพระเจ้าบรมวงศ์เธอ
เจ้าฟ้านิภานภดล กรมขุนอู่ทองเขตขัตตินารี ได้ทรงร่วมกันบริจาค

ปี พ.ศ. 2474 โรงเรียนเทพศิรินทร์ได้เปิดใช้อาคารเรียนอีกหลังหนึ่งคือตึกปิยราชบพิตรปดิวรัดา
ตึกนี้เกิดขึ้นจากที่นายพลเอกสมเด็จพระเจ้าวรวงศ์เธอเจ้าฟ้ายุคลทิฆัมพร
กรมหลวงลพบุรีราเมศวร์ ได้ทรงให้สร้างขึ้น เพื่อเป็นการอุทิศพระกุศลถวาย
แด่พระอรรคชายาเธอพระองค์เจ้าสายสวลีภิรมย์ พระวิมาดาเธอ
กรมพระสุทธาสินีนาฎปิยมหาราชปดิวรัดา พระมารดาของ พระองค์
ตึกเรียนอยู่ติดกันกับตึกเยาวมาลย์อุทิศ โดยตึกหลังนี้ก็ยังคงไว้ซึ่งศิลปะโกธิค
ในปี พ.ศ. 2475 โรงเรียนเทพศิรินทร์ ได้รับเกียรติยศอันสูงสุดที่มีพระองค์เจ้าเล็กๆ
พระองค์หนึ่งมาทรงเข้ารับการศึกษา หลังจากนั้นอีกเพียง 2 ปี
พระองค์เจ้าอานันทมหิดลก็ได้เสด็จเถลิงถวัลย์ครองสิริราชสมบัติ เป็นพระมหากษัตริย์
องค์ที่ 8 แห่งราชวงศ์จักรี
พระบาทสมเด็จพระเจ้าอยู่หัวอานันทมหิดล
ทรงมีความผูกพันกับ โรงเรียนเทพศิรินทร์มาโดยตลอด
ทรงมีพระมหากรุณาธิคุณล้นเกล้าล้นกระหม่อมแก่ โรงเรียนเทพศิรินทร์
สมาคมนักเรียนเก่าฯ ตลอดจนมวลหมู่ลูกแม่รำเพยทุกคน

ด้วยเหตุที่โรงเรียนเทพศิรินทร์ตั้งอยู่ใกล้สถานีรถไฟนั้น
เป็นเหตุให้โรงเรียนไม่สามารถหนีจากหายนะของสงครามนี้ได้ โดยเมื่อวันที่ 10
กรกฎาคม พ.ศ. 2488 ตึกแม้นนฤมิตร์
และ ตึกโชฎึกเลาหเศรษฐี
ตึกเรียนสองหลังแรกของโรงเรียนได้รับภัยทางอากาศจากการทิ้งระเบิดทำให้ไม่สามารถใช้ทำการเรียนการสอนได้อีกตลอดทั้งอาคารเรียนอีกหลายๆหลังก็ได้รับความเสียหายพอสมควร
จากการที่แหล่งรวมจิตใจของชาวเทพศิรินทร์ได้ถูกภัยสงคราม ทางกระทรวงศึกษาธิการ วัดเทพศิรินทราวาส
ตลอดถึงสมาคมนักเรียนเก่าฯ
ได้ร่วมกันสร้างอาคารหลังใหม่ขึ้นมาทดแทนโดยคงศิลปะโกธิคอยู่เช่นเดิม
อาคารหลังใหม่นี้ได้รับการขนานนามว่า ตึกแม้นศึกษาสถาน

โรงเรียนเทพศิรินทร์ ได้มีการพัฒนาไปอย่างรวดเร็ว
จึงเป็นเหตุให้ต้องมีการขยายห้องเรียนขึ้น จนในปี พ.ศ. 2513
ทางโรงเรียนได้ร่วมกับสมาคมนักเรียนเก่าฯ ขออนุญาตทางวัดเทพศิรินทราวาส
ใช้อาคารของทางวัดหลังหนึ่งเพื่อเป็นที่ทำการเรียนการสอนอาคารนั้นมีชื่อว่า ตึกนิภานภดล
โดยอาคารนี้สมเด็จพระเจ้าบรมวงศ์เธอ
เจ้าฟ้านิภานภดล กรมขุนอู่ทองเขตขัตตินารี
ได้สร้างขึ้นถวายแก่วัดเทพศิรินทราวาส เพื่อเป็นโรงเรียนพระปริยัติธรรม
สำหรับพระภิกษุสามเณร

แต่ด้วยการพัฒนาโรงเรียนไปอย่างรวดเร็วมาก ทำให้จำนวนห้องเรียนไม่เพียงพอ
จึงทำให้ต้องมีการสร้างตึกเรียนขึ้นมาใหม่
ทำให้ทางโรงเรียนต้องมีการรื้อถอนตึกเรียนเดิม 2 หลังคือ ตึกเยาวมาลย์อุทิศ
และ ตึกปิยราชบพิตรปดิวรัดา
สำหรับตึกใหม่ที่สร้างขึ้นทดแทนเป็นอาคารเรียน 6 ชั้น และได้ใช้ชื่อว่า ตึกเยาวมาลย์อุทิศปิยราชบพิตรปดิวรัดา
ตามตึกเรียนสองหลังเดิม ซึ่งในครั้งนั้นสมเด็จพระเจ้าภคินีเธอ
เจ้าฟ้าเพชรรัตนราชสุดา
สิริโสภาพัณณวดีทรงเสด็จพระดำเนินมาในการวางศิลาฤกษด้วย

โรงเรียนเทพศิรินทร์ ได้เติบโตขึ้นเป็นลำดับจำนวนนักเรียนมากขึ้นทุกปี
จึงได้มีการสร้างอาคารเรียนเพิ่มเติมอีกคือ อาคาร
๑๐๐ ปี เทพศิรินทร์ อาคารรัชมังคลาภิเษก
2531 และ อาคารเทิดพระเกียรติ

[แก้]
นักเรียนเก่าที่มีชื่อเสียง

พระบาทสมเด็จพระเจ้าอยู่หัวอานันทมหิดล
รัชกาลที่ 8 (พระองค์ทรงเข้ารับการศึกษาเมื่อปี พ.ศ. 2475 เลขประจำพระองค์
2329)

พระเจ้าวรวงศ์เธอ
พระองค์เจ้าจุมภฏพงษ์บริพัตร กรมหมื่นนครสวรรค์ศักดิพินิต (ท.ศ. 970)

พระเจ้าวรวงศ์เธอ
พระองค์เจ้าภาณุพันธ์ยุคล (ท.ศ. 1489)

พระเจ้าวรวงศ์เธอ
พระองค์เจ้าอนุสรมงคลการ

พระวรวงศ์เธอ
พระองค์เจ้าพีระพงศ์ภาณุเดช (ท.ศ. 1705)

ดูเพิ่ม รายนามบุคคลสำคัญจากโรงเรียนเทพศิรินทร์

[แก้]
ทำเนียบผู้บริหารโรงเรียน

รายนามผู้อำนวยการ

วาระการดำรงตำแหน่ง

นายรวก

นายคำ

นายเปลี่ยน

พ.ศ.๒๔๓๑

พระยาโอวาทวรกิจ

มิ.ย. ๒๔๔๕ -
เม.ษ.๒๔๔๖

พระยาจรัลชวะนะเพท

๒๗ เม.ษ. ๒๔๔๖

ขุนอนุศิษฐ์วิบูลย์

พ.ศ.๒๔๓๕

นายเอฟ.ยี.เทรส์

๑๖ มิ.ย. ๒๔๔๕ - ๒๔๕๐

นายเอช.อี.สไปวีส์

๖ สิงหาคม พ.ศ.๒๔๕๐ -๑๑
สิงหาคม พ.ศ.๒๔๕๒

นายตี.ยัดจ์

๑๑ สิงหาคม พ.ศ.๒๔๕๒ -๔ มกราคม
พ.ศ.๒๔๖๒

นายเย.เอช.เซดชวิค

๑๗ พ.ค. ๒๔๖๒ -๑ มีนาคม
พ.ศ. ๒๔๖๓

นายเอ็น.แอล.เซลลีย์

วันที่ ๑ มีนาคม พ.ศ.
๒๔๖๓

พระสันธิวิทยาพัฒน์

๑๐ มิถุนายน พ.ศ. ๒๔๗๘
-มกราคม พ.ศ. ๒๔๗๙

พระดรุณพยุหรักษ์

๔ มกราคม พ.ศ. ๒๔๗๙ -๑
มิถุนายน พ.ศ.๒๔๘๑

หลวงชุณหกสิการ

๑ มิถุนายน พ.ศ. ๒๔๘๑
-ต้นปี พ.ศ. ๒๔๘๒

หลวงสวัสดิสารศาสตรพุทธิ

ต้นปี พ.ศ. ๒๔๘๒
-พ.ศ.๒๔๘๕

นายถวิล ดารากร ณ อยุธยา

พ.ศ. ๒๔๘๕ -๓๑ พฤษภาคม พ.ศ.
๒๔๙๐

หลวงจรัสการคุรุกรรม

๗ มิถุนายน พ.ศ. ๒๔๙๐ -๒๔
กันยายน พ.ศ.๒๔๙๑

นายสวัสดิ์ ภูมิรัตน์

๒๔ กันยายน พ.ศ. ๒๔๙๑ -๑๖
มิถุนายน พ.ศ. ๒๔๐๒

นายดำรง มัธยมนันทน์

๑๗ พฤษภาาคม พ.ศ. ๒๕๐๓ -๑
พฤศจิกายน พ.ศ.๒๕๐๖

นายบุญอวบ บูรณะบุตร

๒ กรกฏาคม พ.ศ. ๒๕๐๗ -๓๐
กันยายน พ.ศ. ๒๕๑๘

นายเจตน์ แก้วโชติ

๑ ตุลาคม พ.ศ. ๒๕๑๘ -๑ กรกฎาคม
พ.ศ.๒๕๒๐

นายเจือ หมายเจริญ

๒๐ กรกฏาคม พ.ศ. ๒๕๒๐ -๑๘
มิถุนายน พ.ศ. ๒๕๒๓

นายชาลี ถาวรานุรักษ์

๑๘ มิถุนายน พ.ศ. ๒๕๒๓ -๙
ธันวาคม พ.ศ.๒๕๓๐

นายอุดม วัชรสกุณี

๑๐ ธันวาคม พ.ศ. ๒๕๓๐ -๕
ตุลาคม พ.ศ. ๒๕๓๓

นายณรงค์ กาญจนานนท์

ปลายปี พ.ศ. ๒๕๓๓ -ปลายปี
พ.ศ.๒๕๔๒

นายมังกร กุลวานิช

ปลายปี พ.ศ. ๒๕๔๒
-พ.ศ.๒๕๔๖

นายสมชัย เชาว์พานิช

พ.ศ.๒๕๔๖ -พ.ศ.๒๕๔๗

นายประกาศิต ยังคง

พ.ศ.๒๕๔๗ -พ.ศ.๒๕๕๑

นายคงวุฒิ ไพบูลย์ศิลป

พ.ศ.๒๕๕๑ -พ.ศ.๒๕๕๒

นายสุทธิศักดิ์
เฟื่องเกษม

พ.ศ.๒๕๕๒ -
ปัจจุบัน

[แก้]
สถานที่ที่อยู่ใกล้เคียง

สถานีรถไฟหัวลำโพง

โรงพยาบาลหัวเฉียว

วัดเทพศิรินทราวาส

วงเวียน
22 กรกฎา

[แก้]
โรงเรียนมัธยมศึกษาใกล้เคียง

โรงเรียนไตรมิตรวิทยาลัย

โรงเรียนสายปัญญา
ในพระบรมราชินูปถัมภ์

โรงเรียนสตรีวัดมหาพฤฒาราม

[แก้]
โรงเรียนในเครือเทพศิรินทร์

โรงเรียนเทพศิรินทร์ร่มเกล้า
(กรุงเทพมหานคร)
เว็บไซต์ของโรงเรียนเทพศิรินทร์ร่มเกล้า

โรงเรียนเทพศิรินทร์
นนทบุรี (นนทบุรี)
เว็ปไซต์ของโรงเรียนเทพศิรินทร์ นนทบุรี

โรงเรียนเทพศิรินทร์ คลองสิบสาม (ปทุมธานี)
เว็บไซต์ของโรงเรียนเทพศิรินทร์ คลองสิบสาม ปทุมธานี

โรงเรียนเทพศิรินทร์ พุแค (สระบุรี)
เว็บไซต์ของโรงเรียนเทพศิรินทร์ พุแค สระบุรี

โรงเรียนเทพศิรินทร์ ลาดหญ้า (กาญจนบุรี)
เว็บไซต์ของโรงเรียนเทพศิรินทร์ ลาดหญ้า กาญจนบุรี

โรงเรียนเทพศิรินทร์ ขอนแก่น (ขอนแก่น)
เว็บไซต์ของโรงเรียนเทพศิรินทร์ ขอนแก่น

โรงเรียนเทพศิรินทร์ เชียงใหม่ (เชียงใหม่)
เว็บไซต์ของโรงเรียนเทพศิรินทร์ เชียงใหม่

โรงเรียนเทพศิรินทร์
สมุทรปราการ (สมุทรปราการ)
เว็บไซด์ของโรงเรียนเทพศิรินทร์ สมุทรปราการ(เว็บเก่า)

โรงเรียนเทพศิรินทร์ ๙ ในพระบรมราชูปถัมภ์ (ดอยอ่างขาง)
[ไม่มีเว็บไซต์ของโรงเรียน]

[แก้]
แผนการเรียนการสอนระดับชั้นมัธยมศึกษาตอนปลาย

โรงเรียนเทพศิรินทร์แบ่งแผนการเรียนการสอนระดับชั้นมัธยมศึกษาตอนปลาย
(มัธยมศึกษาปีที่4 - มัธยมศึกษาปีที่6)ออกเป็น 2 แผนการเรียน ได้แก่

1.แผนการเรียนวิทยาศาสตร์-คณิตศาสตร์ จำนวน 6 ห้อง

2.แผนการเรียนศิลป์ จำนวน 6 ห้อง

ศิลป์-คณิตศาสตร์

ศิลป์-ภาษาต่างประเทศ

(หมายเหตุ : แผนการเรียนศิลป์ทั้ง 2 นั้น
จะเป็นการเรียนร่วมชั้นเรียนโดยไม่มีการแยกห้องเรียนว่าเป็น ศิลป์-คณิตศาสตร์ หรือ
ศิลป์-ภาษาต่างประเทศแต่จะมีวิชาเลือกไปทางสายของตนเอง จึงเป็นที่มาของคำว่า
˝สายศิลป์รวม˝ ของเทพศิรินทร์)

แผนการเรียนศิลป์-ภาษาต่างประเทศของโรงเรียนเทพศิรินทร์
เปิดการเรียนการสอนให้กับนักเรียนทั้งหมด 4 ภาษา ได้แก่

ภาษาฝรั่งเศส

ภาษาเยอรมัน

ภาษาจีน

ภาษาญี่ปุ่น

[แก้]
บุคลากร

ข้าราชการครู ปริญญาตรี 95 คน ปริญญาโท 21 คน ปริญญาเอก 4 คน

วิทยฐานะ

เชี่ยวชาญ 5 คน ชำนาญการพิเศษ 60 คน ชำนาญการ 47 คน ไม่มีวิทยะฐานะ 8 คน

[แก้]
แหล่งข้อมูลอื่น

เว็บไซต์ของโรงเรียนเทพศิรินทร์

เว็บไซต์สมาคมนักเรียนเก่าเทพศิรินทร์ ในพระบรมราชูปถัมภ์

เว็บไซต์สมาคมนักเรียนเก่าเทพศิรินทร์ฯ (Debsirin Alumni
Association) บน Facebook

เว็บไซต์ของโรงเรียนเทพศิรินทร์ เชียงใหม่

Jaturamitr.com เว็บไซต์อย่างเป็นทางการ

เว็บบอร์ดของโรงเรียนเทพศิรินทร์ อย่างเป็นทางการ

แผนที่และภาพถ่ายทางอากาศของ โรงเรียนเทพศิรินทร์

ภาพถ่ายดาวเทียม จาก วิกิแมเปีย หรือ กูเกิลแมปส์

แผนที่ จาก มัลติแมป หรือ โกลบอลไกด์

ภาพถ่ายทางอากาศ จาก เทอร์ราเซิร์ฟเวอร์

พิกัดภูมิศาสตร์:
13°44′51″N 100°30′52″E /
13.747590°N
100.514310°E / 13.747590;
100.514310

ด • พ • ก

จตุรมิตรสามัคคี

สวนกุหลาบ
(โรงเรียน
• ทีมฟุตบอล)

เทพศิรินทร์
(โรงเรียน • ทีมฟุตบอล)

อัสสัมชัญ
(โรงเรียน
• ทีมฟุตบอล)

กรุงเทพคริสเตียน
(โรงเรียน
• ทีมฟุตบอล)

ครั้งที่ 1 -
10

2507
• 2508
• 2511
• 2512
• 2513
• 2514
• 2516
• 2521
• 2524
• 2525

ครั้งที่ 11 -
20

2526
• 2527
• 2528
• 2530
• 2532
• 2534
• 2536
• 2538
• 2540
• 2542

ครั้งที่ 21 -
30

2544
• 2547
• 2548
• 2550
• 2552
• 2554
• 2556
• 2558
• 2560
• 2562

ด • พ • ก

โรงเรียนชายล้วนในประเทศไทย

กรุงเทพมหานคร

โรงเรียนมัธยมวัดเบญจมบพิตร
• โรงเรียนเซนต์คาเบรียล
• โรงเรียนวชิราวุธวิทยาลัย
• โรงเรียนสวนกุหลาบวิทยาลัย
• โรงเรียนเทพศิรินทร์ • โรงเรียนวัดบวรนิเวศ
• โรงเรียนวัดราชบพิธ
• โรงเรียนทวีธาภิเศก
• โรงเรียนกรุงเทพคริสเตียนวิทยาลัย
• โรงเรียนวัดสุทธิวราราม
• โรงเรียนปทุมคงคา
• โรงเรียนอัสสัมชัญ
• โรงเรียนเซนต์ดอมินิก
• โรงเรียนไตรมิตรวิทยาลัย
• โรงเรียนวัดสระเกศ

ภาคกลาง

โรงเรียนพิษณุโลกพิทยาคม
• โรงเรียน
ภ.ป.ร. ราชวิทยาลัย ในพระบรมราชูปถัมภ์

ภาคเหนือ

โรงเรียนอุตรดิตถ์
(เฉพาะมัธยมศึกษาตอนต้น)

ภาคตะวันออกเฉียงเหนือ

โรงเรียนราชสีมาวิทยาลัย
• โรงเรียนร้อยเอ็ดวิทยาลัย
(เฉพาะมัธยมศึกษาตอนต้น)

ภาคตะวันออก

โรงเรียนอัสสัมชัญศรีราชา
(เฉพาะชั้นอนุบาล - มัธยมศึกษาตอนต้น) • โรงเรียนเบญจมราชูทิศ
จังหวัดจันทบุรี (เฉพาะมัธยมศึกษาตอนต้น) • โรงเรียนชลราษฎรอำรุง

ภาคตะวันตก

โรงเรียนวิสุทธรังษี
(เฉพาะมัธยมศึกษาตอนต้น) • โรงเรียนสารสิทธิ์พิทยาลัย

ภาคใต้

โรงเรียนแสงทองวิทยา

ดึงข้อมูลจาก "http://th.wikipedia.org/wiki/%E0%B9%82%E0%B8%A3%E0%B8%87%E0%B9%80%E0%B8%A3%E0%B8%B5%E0%B8%A2%E0%B8%99%E0%B9%80%E0%B8%97%E0%B8%9E%E0%B8%A8%E0%B8%B4%E0%B8%A3%E0%B8%B4%E0%B8%99%E0%B8%97%E0%B8%A3%E0%B9%8C".

หมวดหมู่:
โรงเรียนที่มีอัตราการแข่งขันสูง
| โรงเรียนในกรุงเทพมหานคร
| โรงเรียนในเครือเทพศิรินทร์
| โรงเรียนบุรุษในประเทศไทย
| โรงเรียนมัธยมศึกษาขนาดใหญ่พิเศษ
| เขตป้อมปราบศัตรูพ่าย

เครื่องมือส่วนตัว

ล็อกอิน
/ สร้างบัญชีผู้ใช้

เนมสเปซ

บทความ

อภิปราย

สิ่งที่แตกต่าง

ดู

เนื้อหา

แก้ไข

ประวัติ

การกระทำ

สืบค้น

ป้ายบอกทาง

หน้าหลัก

เหตุการณ์ปัจจุบัน

ถามคำถาม

บทความคัดสรร

บทความคุณภาพ

สุ่มบทความ

มีส่วนร่วม

ศาลาประชาคม

ปรับปรุงล่าสุด

เรียนรู้การใช้งาน

ติดต่อวิกิพีเดีย

บริจาคให้วิกิพีเดีย

วิธีใช้

พิมพ์/ส่งออก

สร้างหนังสือ

ดาวน์โหลดในชื่อ PDF

หน้าสำหรับพิมพ์

เครื่องมือ

หน้าที่ลิงก์มา

ปรับปรุงที่เกี่ยวโยง

อัปโหลด

หน้าพิเศษ

ลิงก์ถาวร

อ้างอิงบทความนี้

หน้านี้แก้ไขล่าสุดเมื่อวันที่ 23 มีนาคม 2554 เวลา
12:37 น.

อนุญาตให้เผยแพร่ภายใต้สัญญาอนุญาตครีเอทีฟคอมมอนส์
แบบแสดงที่มา-อนุญาตแบบเดียวกัน; เงื่อนไขอื่นอาจใช้ประกอบด้วย โปรดศึกษาเงื่อนไขการใช้งาน
Wikipedia®
เป็นเครื่องหมายการค้าจดทะเบียนของมูลนิธิวิกิมีเดีย

ติดต่อเรา

นโยบายความเป็นส่วนตัว

เกี่ยวกับวิกิพีเดีย

ข้อปฏิเสธความรับผิดชอบ

Mobile
View